《解罢京局一首》
宋代·苏籀

运水担柴力分遭，挟持泥古小儒劳。
浙潮屹起岷峨上，越巘遮蟠江海滔。
一叶鸥湍寻婺女，半生瓢泛信鱼舠。
曩时瓜步从容侣，好糁藜羹待共轑。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。